Солтүстік Қазақстан облысы әкімдігінің ветеринария басқармасының
сыбайлас жемқорлық тәуекелдерінің тізілімі

	Р/с №
	Сыбайлас жемқорлық тәуекелі
	Ұсынымдар
	Орындалуы
(хаттың №, күні) және т.б.

	1
	«Қазақстан Республикасындағы сәулет, қала құрылысы және құрылыс қызметі туралы» Қазақстан Республикасының 2001 жылғы 16 шілдедегі № 242 Заңының 75-бабында объектілерді пайдалануға қабылдау тәртібі бекітілді. 
Мердiгерден (бас мердiгерден) объектiнi қабылдауды техникалық және авторлық қадағалаулармен бiрлесiп тапсырыс берушi жүзеге асырады.
2023 жылы Қазақстан Республикасы Ауыл шаруашылығы министрлігіне осы функцияларды ветеринария саласындағы жергілікті атқарушы органдардың құзыретінен алып тастау мәселесін қарау туралы ұсыныстар жолданған болатын. 
	Қазақстан Республикасы Ауыл шаруашылығы министрлігіне осы функцияларды ветеринария саласындағы жергілікті атқарушы органдардың құзыретінен алып тастау мәселесін қарау туралы хат жолдау. 

	«Ветеринария туралы» Қазақстан Республикасы Заңының 10-бабының 1-тармағы 2) тармақшасына, сондай-ақ Қазақстан Республикасы Ауыл шаруашылығы министрінің 2015 жылғы 9 ақпандағы № 7-1/86 бұйрығымен бекітілген Шектеу іс-шараларын және карантинді белгілеу немесе алып тастау қағидаларына сәйкес облыстың аумағында орналасқан екі және одан көп ауданда жануарлардың жұқпалы аурулары пайда болған жағдайда, тиісті аумақтың бас мемлекеттік ветеринариялық-санитариялық инспекторының ұсынуы бойынша карантинді немесе шектеу iс-шараларын белгілеу туралы шешімдер қабылдау облыстың жергілікті атқарушы органының құзыретіне кіреді.  
Бұрын Қазақстан Республикасының Ауыл шаруашылығы министрлігіне осы мәселе бойынша хат жолданды.
	Қазақстан Республикасы Ауыл шаруашылығы министрінің 2015 жылғы 9 ақпандағы № 7-1/86 бұйрығымен бекітілген Шектеу іс-шараларын және карантинді белгілеу немесе алып тастау қағидаларына өзгеріс енгізу. 

	Қазіргі уақытта ветеринариялық препараттар мен вакциналар конкурс, аукцион немесе баға ұсыныстарын сұрату тәсілдерімен сатып алынатын жалпы тауарларға жатқызылды. Бұл ретте көбінесе мемлекеттік сатып алу нәтижелері бойынша тапсырыс беруші вакциналар мен ветеринариялық препараттарды жұмыс тәжірибесі, тиісті үй-жайлары, тасымалдауға арналған арнайы көлігі және биологиялық қасиеттерін сақтау үшін басқа да жағдайлары жоқ өнім берушілерден сатып алады. Сайып келгенде, вакцина соңғы тұтынушыға жеткенше жарамсыз болып, қасиеттерін жоғалтуы мүмкін және мұндай препаратты қолдану тиімсіз, бұл вакциналау бойынша ветеринариялық іс-шаралардың бұзылуына және аурудың өршуіне әкеп соғады.
Мемлекеттік сатып алу туралы заңнамамен әлеуетті өнім берушілерге қанда да бір арнайы талаптар белгілеуге тыйым салынған, өйткені бұл аясын шектеу болып табылады. 
Ветеринариялық препараттар – жануарлар ауруларының профилактикасына, диагностикасына және оларды емдеуге арналған, қаннан, қан плазмасынан, сондай-ақ жануарлардың ағзаларынан, өсімдіктерден, минералдардан синтез әдістерімен немесе биологиялық технологиялар қолданыла отырып алынған заттар. Өз кезегінде вакциналар – өндірілуін, сатып алынуын, сатылуын және пайдаланылуын мемлекет қатаң бақылауы тиіс биологиялық қару. 
Ветеринариялық препараттарды сатып алу рәсімі «Мемлекеттік сатып алу туралы» ҚР Заңымен регламенттелген тәсілдермен жүзеге асырылады. Бұл ретте шыққан жері белгісіз ветеринариялық мақсаттағы сапасыз бұйымдар мен ветеринариялық атрибуттарды сатып алу қаупі бар, осылайша мұндай препараттарды қолдану жануарлардың саулығына және жалпы эпизоотиялық жағдайға теріс әсер етуі мүмкін.
Бір көзден сатып алуға болатын тауарлардың тізімін кеңейту қажет. Бұл шара сатып алу мерзімін едәуір қысқартуға, сондай-ақ тауарды адал өнім берушілерден сатып алуға мүмкіндік береді, бұл жануарларды вакциналау бойынша жұмысты жедел және сапалы жүргізуге көмектеседі. Осы тауарларды жалпы қабылданған тәсілдермен сатып алу бүтіндей ветеринариялық қауіпсіздікке әсер етуі мүмкін.
	«Мемлекеттік сатып алу туралы» ҚР Заңының 39-бабы                                                                                                                                                                                                                                                                                                                                                                                                                             3-тармағын мынадай мазмұндағы тармақпен толықтыру: «Жануарлар ауруларының алдын алу және емдеу үшін вакциналар мен ветеринариялық препараттарды сатып алу», жоғарыда көрсетілген тауарларды мемлекеттік сатып алу өндірушілермен немесе ресми дилерлермен тікелей мемлекеттік сатып алу туралы шарт жасасу арқылы бір көзден жүзеге асырылуы тиіс.
Қазақстан Республикасы Қаржы министрлігінің алдында «Мемлекеттік сатып алу туралы» ҚР Заңының 39-бабына өзгерістер мен толықтырулар енгізуге, атап айтқанда, ветеринариялық препараттарды, ветеринариялық мақсаттағы бұйымдар мен атрибуттарды тікелей өндірушіден немесе ресми дилерлерден «бір көзден алу» тәсілімен сатып алуға бастамашылық ету.

	«Мемлекеттік сатып алу туралы» ҚР Заңының «Монополияға қарсы органның ұқсас тауарларды, жұмыстарды, көрсетілетін қызметтерді өндіруді жүзеге асыратын жеке кәсіпкерлік субъектілерінің жоқтығы туралы қорытындысының болуы жөніндегі талап ұлттық қауіпсіздік органдарының, сайлау комиссияларының қызметін қамтамасыз ететін ұйымдардан тауарларды, жұмыстарды, көрсетілетін қызметтерді сатып алуға қолданылмайды» делінген 39-бабы 3-тармағы 27) тармақшасына сәйкес бұл талап артық, өйткені «Ветеринария туралы» ҚР Заңының 10-бабы 1-тармағы 14) тармақшасына сәйкес «жануарлардың энзоотиялық ауруларының профилактикасы мен диагностикасына арналған ветеринариялық препараттарды, олардың профилактикасы мен диагностикасы жөніндегі қызметтерді мемлекеттік сатып алуды жүзеге асыру, ветеринариялық препараттарды сақтауды және тасымалдауды (жеткізуді), жануарлардың энзоотиялық ауруларының профилактикасы мен диагностикасы бойынша ветеринариялық іс-шаралар жүргізуді ұйымдастыру» жергілікті атқарушы органдардың құзыретіне кіреді.
	«жануарлардың энзоотиялық ауруларының профилактикасы мен диагностикасы бойынша ветеринариялық іс-шаралар жүргізу» бойынша мемлекеттік сатып алуды жүзеге асыру кезінде монополияға қарсы органның қорытындысының болуы жөніндегі талапты алып тастауды ұсынамыз.

	Сонымен қатар талдау барысында аудандық ветеринариялық станциялардың 13 директорының ішінде 2012 жылдан бастап (аудандық ветеринариялық станциялар құрылған сәттен бастап) ветеринариялық станция директоры лауазымында жұмыс істейтіндері:
- Ғ. Мүсірепов атындағы ауданның ветеринариялық станциясы –                      2012 жылдан бастап 14 жылдан аса;
- Тайынша ауданының ветеринариялық станциясы – 2012 жылдан бастап 14 жылдан аса;
- Аққайың ауданының ветеринариялық станциясы – 2015 жылдан бастап 11 жылдан аса,
бұл директорлардың дамуға деген ынтасы мен ұмтылысының жоғалуына әкеп соқтырады. Бұл ынталандырудың төмендеуіне, жұмыста жаңа тәсілдердің болмауына және заттардың барлық кемшіліктерімен бірге қазіргі жағдайына дағдылануға әкеп соғуы мүмкін, бұл да сыбайлас жемқорлық тәуекелдеріне алып келуі мүмкін.
	ҚР Ұлттық экономика министрінің 2015 жылғы 2 ақпандағы № 70 бұйрығымен бекітілген Мемлекеттік кәсіпорынның басшысын тағайындау және аттестаттау жүргізу, сондай-ақ оның кандидатурасын келісу қағидаларында басшыны алмастыру туралы норма жоқ, Қағидаларға квазимемлекеттік сектор басшыларын ротациялау туралы толықтыру енгізуді ұсынамыз.
	Мемлекеттік білім беру ұйымдарының басшыларын ротациялауды жүргізу қағидаларын мысалға ала отырып, Ұлттық экономика министрлігіне Мемлекеттік кәсіпорынның басшысын тағайындау және аттестаттау жүргізу, сондай-ақ оның кандидатурасын келісу қағидаларына квазимемлекеттік сектор басшыларын ротациялауды жүргізуге қатысты өзгерістер мен толықтырулар енгізу туралы ұсыныс жолдау.  

	АШЖБ ақпараттық жүйесіне сатып алынған жануарларды және алынатын төлді есепке қою тұрғысында өзгерістер енгізу нәтижесінде тұрғындарда есепке алынбаған ауыл шаруашылығы жануарларының болуы бойынша көптеген фактілер анықталады.
Ішкі сауда объектілерінде жануарлардың етін бақылаусыз өткізу мәселесі шешілмегендіктен, жануарлардың иелері жануарларды ветеринариялық заңнама нормаларын сақтамай сатып алады және орнын ауыстырады, өйткені ветеринариялық куәландырусыз аулада мәжбүрлі сою кезінде алынған жануарлардың етін дайындаушыларға сатуға кедергісіз өткізу мүмкіндігі бар.
Ветеринариялық қауіпсіздік талаптарын сақтау мәселелері жөнінде түсіндіру жұмыстарын жүргізу аясында халық есепке алынбаған және дауалау шаралары жүргізілмеген жануарларды дайындаушыларға тапсыру, айыппұл төлеу және ветеринариялық талаптарды орындамау оңайырақ екендігіне желеу етіп, күмәнмен қарайды.
Кейбір мал иелері өздерінің заңсыз сатып алынған жануарларын есепке қоюға дайын, бірақ оларды есепке қоюға нақты және қол жетімді тетік жоқ, бұл мұндай мал иелерін құқық бұзушылыққа итермелейді. Ветеринар мамандар есепке алынбаған жануарларға қатысты ветеринариялық іс-шаралар жүргізе алмайды. Олардың саны артып келеді. Бұл алдағы уақытта сыбайлас жемқорлық тәуекелдерінің ықтимал көріністеріне әкеп соғады. 
	Қазақстан Республикасы Ауыл шаруашылығы министрлігіне қолданыстағы заңнамаға толықтырулар енгізу туралы мынадай ұсыныстармен хат жолдау: 
Елді мекендерде есепке алынбаған жануарлар анықталған кезде, олар шаруашылық жүргізуші субъектінің шекараларында иесінің есебінен қажетті зерттеулер мен вакциналауды жүргізе отырып, карантинге қойылады, иесі жауапкершілікке тартылады (кінәсі анықталған жағдайда). Жануарлардың шыққан жерін тексеру үшін (мал ұрлығына қарсы іс-қимылдар жөніндегі іс-шараларды іске асыру аясында) полиция қызметкерлері тартылады. Карантиндеу нәтижелері бойынша тиісті аумақтың ветеринариялық бақылау инспекциясы жануарларды есепке қою туралы шешім немесе ауру анықталған жағдайда басқа шешім қабылдайды.

	Ветеринариялық препараттарды, ветеринариялық мақсаттағы бұйымдар мен атрибуттарды сатып алу Ветеринария басқармасының функцияларына кіреді. Бұл рәсім «Мемлекеттік сатып алу туралы» ҚР Заңына сәйкес регламенттелген тәсілдермен жүзеге асырылады. Бұл ретте шыққан жері белгісіз ветеринариялық мақсаттағы сапасыз бұйымдар мен атрибуттар сатып алу қаупі бар, осылайша мұндай препараттардың қолданылуы жануарлардың саулығына, тіпті тұтастай эпизоотиялық жағдайға зиянын тигізуі мүмкін.  
Бір көзден сатып алуға болатын тауарлардың тізбесін кеңейту қажет. Мұндай шара сатып алу мерзімін анағұрлым қысқартуға, сондай-ақ тауарды адал өнім берушілерден сатып алуға мүмкіндік береді, бұл жануарларды вакциналау жұмысын жылдам әрі сапалы жүргізуге жағдай жасайды. Осы тауарларды жалпы жұртшылық қабылдаған тәсілдермен сатып алу бүтіндей ветеринариялық қауіпсіздікке ықпал етуі мүмкін. 
	жоғарыда жазылғанның негізінде «Мемлекеттік сатып алу туралы» ҚР Заңының 16-бабына өзгерістер енгізу қажет, атап айтқанда, ветеринариялық препараттарды, ветеринариялық мақсаттағы бұйымдар мен атрибуттарды «бір көзден алу тәсілімен» тікелей өндірушіден немесе ресми дилерлерден сатып алу.

